 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት በዓልቲ ቤት ጀነራል አሳምነው ፅጌ ተኣሲራ 5 ሓምለ 2019 መንግሰቲ ኢትዮጵያ ንበዓልቲ ቤት ጄነራል አሳምነው ፅጌ ወይዘሮ ደስታ አሰፋ ኣብ ቀይዲ ከምዘውዓለ ጓል እቲ ጀነራል ማህሌት አሳምነው ንቢቢሲ ገሊጻ ጄነራል ኣሳምነው 15 ሰነ ኣብ ባህር ዳርን ኣዲስ ኣበባን ዝተፈጸመ ቅትለት ላዕለዎት ሓለፍቲ መንግስቲ ከምኡ ድማ ኣብ ልዕሊ መንግስቲ ክልል ኣምሓራ ተፈቲኑ ንዝተብሃለ ፈተነ ዕልዋ መንግስቲ ከምዝመርሐ መንግስቲ ኢትዮጵያ ይገልጽ ማህሌት ከምዝበለቶ ኣዲኣ ብፖሊስ ኣብ ትሕቲ ቀይዲ ዝወዓለት ትማሊ ሓሙስ ኣብ ከተማ ኣዲስ ኣበባ ኮልፌ ክፍለ ከተማ ፍሉይ ስሙ ኣሸዋ ሜዳ ካብ ዝርከብ መንበሪ ገዝኣ እዩ ወይዘሮ ደስታ ኣሰፋ መጀመርታ ኣብቲ ከባቢ ናብ ዝርከብ ኣሸዋ ሜዳ ፖሊስ ጣብያ ከም ዝተወስደት እትዛረብ ማህሌት ሎሚ ንጎሆ እነ-ሓጎኣ ናብቲ ፖሊስ ጣብያ ከይደን ምስ ሓተታ ግን ናብ ካሊእ ቦታ ከመዝተወስደት ተነጊሩዋ ትብል ቅድሚ ሒደት መዓልታት ሙሉእ ስድራ ብጀነራል ኣሳምነው ጽጌ ንሓዘን ናብ ላሊበላ ኣብ ዝኸደሉ እዋን እነ-ሓጎኣን- ናይ ገዛ ሰራሕተኛን ከምኡውን ንጎረቤት ምስክር ብምግባር ፖሊስ ነቲ መንበሪ ገዘኦም ፈቲሹ ሓንቲ ናይ ገዛ መኪና ላፕቶፓትን ካልኦት መረዳእታታትን ከምዝወስዱ ማህሌት ወሲኻ ገሊጻ ንጄነራል ኣሳምነው ድምጹ ቀዲሐዮ እየ ጋዜጠኛ ፋሲካ ታደሰ ዘይሳነዩ መግለፅታት መንግስቲ ኢትዮጵያ ንምንታይ? 